LidanRubinov/Halacha-QA huggingface dataset:
שאלה: המשך השקעה בקרנות : לא לגמרי הבנתי את ההבדל שבין קרנות וקופות גמל שהרב אסר להשקיע בהן לבין קבלת ריבית זכות בבנק שהרב כותב שניתן להתיר. הרי ריבית הזכות ג"כ באה בין השאר מחילולי שבת כמו קופות הגמל. האם יש הבדל בין הדברים?
תשובה: הבעיה החריפה ביותר בעיני היא ההשקעה של החברות בקניונים ודומיהם. לדעתי יש לוודא שכספינו אינם מושקעים במקומות שעיקר עיסוקיהם בשבת. לא הרווחים מההשקעות הם עיקר הבעיה, אלא עצם הסיוע לחילול שבת ההולך ומתרחב לצערנו.
שאלה: לדחות את הדלקת המדורה?: האם ניתן לדחות את מועד הדלקת המדורות בל"ג בעמר ליום ראשון בלילה על מנת למנוע חלולי שבת מיותרים?
תשובה: מדליקים במוצאי שבת, ואפשר להתארגן מראש בהתאם ביום שישי, או להתחיל הכנות במוצ"ש מיד, כי זו מדורה פרטית של כל אחד, ולא אירוע ממלכתי שדורש הרבה הכנה ואנשים שמגיעים מכל הארץ. וצריך להסביר לחילונים (הם מבינים) שחילול שבת חמור, והם מפסידים את כל הטעם של המצוה, ו"לא בוער" אם ידליקו את המדורה שעה מאוחר יותר. הרב רואי מרגלית.
שאלה: ברכתי בלי כיסוי ראש: ברכת על נטילת ידיים שלפני הסעודה שנאמרה בשוגג ללא כיפה על הראש. האם צריך לחזור ולברך על נטילת ידיים עם כיסוי ראש?
תשובה: לכתחילה ברור שצריך לשים כיסוי ראש לפני הברכה, אך במקרה שאדם בירך ללא כיסוי ראש - אין צורך לחזור ולברך.
שאלה: צפיה במשחקי כדור בטלויזיה: האם מותר לצפות במשחקי כדור (בטלוויזיה ובאצטדיון עצמו) או שיש בזה בעיה של מושב לצים?
תשובה: התרבות הטובה היא זו המוסיפה לאדם ערכים ומעלה את רמתו הרוחנית. ואכן כל מה שאינו בכלל זה הוא מושב ליצים. אך אם האלטרנטיבה גרועה יותר, משחקי כדור הם הרע במיעוטו.
שאלה: הורדה במשכורת - מעשר כספים?: אני עובד בישיבה ולצערי עקב המצב הכלכלי הקשה נאלצנו להוריד לכולם מהמשכורת. אני רוצה לדעת האם אני יכול להחשיב את ההורדה מהמשכורת כמעשר כספים לישיבה?
תשובה: לא, אבל לא ברור לפחות לחלק מהפוסקים שאדם שמקבל משכורת שהוא לא יכול לגמור את החודש, בכלל חייב במעשר כספים. הרב חיים כץ.
שאלה: פער גילאים: אני נפגשת עם בחור הצעיר ממני בשנתיים. אנו נהנים להפגש, השקפות עולמנו דומות ובסה"כ אני מעונינת להמשיך בקשר. הבחור שיתף אותי בהתלבטותו לגבי פער הגילאים ואמר כי זה מקשה עליו מעט (בעיקר מהסיבה הרעיונית). אמרתי לו כי לטעמי לגיל אין כזו משמעות כאשר הדברים הבסיסיים קיימים בקשר: תקשורת, כבוד, אמינות והבנה ודעתו היתה זהה לשלי. מה בכל זאת עלינו לעשות?
תשובה: אכן יש איזו שהיא נורמה בציבור שכביכול הבעל צריך להיות גדול מהאשה, כיון שהאשה מגיעה לבגרות נפשית קודם לאיש וכאשר הוא מעט גדול ממנה הם יהיו שוים מבחינה זו, אך אין לזה משמעות ודאי שלא בגיל שלכם, והכי חשוב זה ההתאמה האישית והאידיאלים המשותפים, ואפשר לגשת לרב אם רוצים שהוא יחזק אצלו את ההכרה הזו ואולי תקבלו הדרכות נוספות שיעזרו לכם. הרב חיים כץ.
שאלה: יחיד בקריאת שמע דציבור: אני מתפלל בציבור, אבל אני מתפלל לפעמים לאט ולא מספיק להגיד קריאת שמע ביחד עם כל הציבור, והחזן כבר סיים אמר "ה אלוקיכם אמת", - האם אני יכול אח"כ להגיד קריאת שמע בלי להוסיף את המילים "אל מלך נאמן"? או שאני צריך להוסיף את המילים הנ"ל?
תשובה: אם לא שמעת מילים אלו מפי ההחזן בתחילת קריאת שמע, עליך לומר "אל מלך נאמן".
שאלה: צביעת שיער לגברים: האם מותר לגבר בעל שיער כהה לצבוע לשחור? האם זהו דין מהתורה או מדרבנן? האם יש המקילים?
תשובה: יסוד האיסור של צביעת שער לגבר הוא דין תורה לא ילבש גבר שמלת אשה והכונה שלא ישתמש באמצעים של נשים כדי להתיפות. הרב חיים כץ.
שאלה: חוט אדום מקבר רחל: זוגתי שמה חוט אדום כצמיד על ידה כי אמרו לה שזה מקבר רחל וזה מגן מעין הרע. אני זלזלתי בזה. האם יש מקור יהודי לנוהג זה? האם מותר לנו לחקות את דרכי האמורי? האם חייבים להאמין שיש עין הרע ויש לה השפעה כלשהי על חיינו? הנדון פוגע בזוגיותינו כי היא מעדות המזרח ואני לא.
תשובה: יש איסור לנהוג בדרכי האמורי, אך כנראה שבמקרה זה אין בזה משום דרכי האמורי. לגבי עין הרע קיים מושג כזה במקורות אך ההתיחסות היא בד"כ היא למי שמקפיד על כך, ולא ברור שאכן החוט האדום הזה שמחלקים עוזר. מ"מ אין מה לריב על זה או לזלזל בזה כי הרבה פעמים פסיכולוגית זה מרגיע את האדם. הרב רואי מרגלית.
שאלה: אצלנו נוהגים להמתין 3 שעות: מגיל ילדות אני רגיל מבית לחכות רק 3 שעות בין מאכל בשרי לחלבי. עד כמה שידוע לי זה בא עוד מסבי שהיה רב שוחט ומוהל וכך הורגלתי כל חיי. מה אני אמור לעשות והאם אני יוצא ידי חובה אם אני שומר רק 3 שעות כמו שהורגלתי תמיד?
תשובה: בדין זה המחייב הוא המנהג שנהגו בביתכם. אמנם הרמ"א כתב על המנהג להמתין שש שעות בין בשר לגבינה וכן ראוי לעשות, והש"ך הביא בשם המהרש"ל בשו"ע יו"ד סימן פ"ט על דבריו וכן ראוי לעשות לכל מי שיש בו ריח תורה, אבל כולם לא חולקים על כך שמהדין המנהג קובע. הרב חיים כץ.
שאלה: תולעים בתאנים יבשות: האם ישנה אפשרות לבדוק תאנים יבשות מחשש תולעים?
תשובה: יש מומחים שמתעסקים בענין כמו הרב ויא שנדמה לי שאומר שכמעט לא אפשרי לבדוק, אך מנגד יש פוסקים שאומרים שצריך בדיקה טובה בעין ולפתוח את התאנים לאורכן ולרחבן כדי לראות את כל המקומות ואז אפשר לאכול. הרב חיים כץ.
שאלה: מסיבה כדי לקבל מתנות: לי ולאשתי נולדה בת במזל טוב רצינו לערוך מסיבת זבד הבת. יש לנו שתי שאלות: א. אם אחת הסיבות המשניות לעריכת המסיבה היא כלכלית (מצפים למתנות) האם אין פה משום גזל? ב. קיבלנו חוברת מעמותה שנקראת "עתים" איך לערוך את הטקס. לא ידועה שייכותם (רפורמים אורטודוקסים). מה עלינו לעשות?
תשובה: א. גזל אין פה משום שכל אדם נותן מרצונו החופשי. מצד שני יש לנו הדרכה כללית במשלי שונא מתנות יחיה. ולכן ראוי לעשות מסיבת הודיה על הולדת הבת, אבל אין ראוי שהכוונה תהיה לקבל מתנות. ב. אינני מכיר את העמותה הזו ולכן צריך לבדוק שאין שם דברים שנוגדים את ההלכה כגון: ברכות לבטלה על הולדת הבת שלא תיקנו חכמים וכדומה. הרב חיים כץ.
שאלה: הגעלת כלים חדשים?: האם עלי להגעיל כלים חדשים (כגון: סירים, מחבתות וכדו") שאני קונה מתוצרת חוץ, מלבד חובת הטבלתם במקוה, מחשש למריחתם בשומן בהמה טמאה? האם זה מעיקר הדין או רק חומרא?
תשובה: מצד הדין מספיק רק להטביל כלים אלו ואין צורך בהגעלה. לתשובת הרב יוסף דהאן.
שאלה: ילד מהפריה מלאכותית: האם ברית של ילד שנולד מהפריה מלאכותית תדחה שבת? לעניין פדיון הבן, האם הוא נחשב בכור (כשנולד ראשון)?
תשובה: ברית של ילד שנולד מהפריה מלאכותית דוחה שבת. ולענין פדיון הבן הילד נחשב בכור.
שאלה: מסטיק אורביט צריך הכשר?: מסטיק אורביט המיובא מחול כשר? מה בעניין קנייתו בחו"ל ללא חותמת הכשרות שעליו?
תשובה: כל אוכל צריך הכשר באישור הרבנות הראשית. גם בחו"ל יש לבדוק אם יש סימן הכשר כגון ה-OU.
שאלה: שם אליה לבת: האם יש מניעה לקרוא לביתי "אליה"?
תשובה: אינני רואה בעיה הלכתית לקרוא לבתכם בשם אליה, אף שכביכול הוא שם גם של בן. וכן פסקו הגר"מ אליהו, הגר"א נבנצל, הגר"ד בצרי והגר"ש פישר. הרב רואי מרגלית.
שאלה: מתן תורה וקבלת התורה: קיבלנו את התורה בשבועות, מדוע לא מסיימים את קריאת התורה גם בשבועות ומתחילים את ספר בראשית שבת אחרי שבועות, אלא בשמחת תורה, שאז לא קיבלנו את התורה בכלל.??
תשובה: התורה ניתנה אומנם בשבועות אולם אנו לא קיבלנו אותה כי בחטא העגל נשתברו הלוחות ורק ביום כיפור קיבלנו סופית את התורה, לכן קבעו את סיום התורה ותחילתה לתחילת השנה.
שאלה: הסרת מזוזה לצורך שיפוצים: האם מותר להסיר את המזוזות מן הפתחים בבית על מנת לשפץ את המשקופים? במידה ומותר, האם יש צורך לקבוע אותן מחדש?
תשובה: מותר, ואח"כ צריך לקבוע אותם ורצוי בהזדמנות זו לבודקם. הרב רואי מרגלית.
שאלה: ללכת לחתונה רפורמית?: קרובת משפחה (בת דוד) הולכת להתחתן בחתונה רפורמית כי הבעל לא התגייר. האם מותר ללכת?
תשובה: ודאי שלא, אסור לתת איזושהי לגיטימציה להצגות האלו.
שאלה: סקייטבורד בשבת: האם מותר לנסוע בשבת על סקייטבורד?
תשובה: אין איסור. הרב חיים כץ.
שאלה: מכבי שלנו, מכבי תל אביב: מדברים על מכבי תל אביב כ"גאווה לאומית" - מה דעת הרב על כך? יש הטוענים, שכמו שהולכים לטייל כך מותר ללכת למשחקי כדור סל או לצפות בהם, שכן הדבר מסייע אח"כ ללימוד התורה. האם זה טיעון צודק? האם הדבר נכון גם במקרה שהדבר יבוא על חשבון עשיית מעשה חסד (נוהגים אצלינו כל מוצ"ש לאסוף ממלונות את שאריות האוכל. במוצ"ש זה לא הגיעו כל בחורי הישיבה שנוהגים לעשות זאת בשל הצפייה במשחק)? האם יש טעם לפגם בצפייה משותפת בפארק גדול ובשמחה כמעט עד אור הבוקר במשחק כדור סל? ואם המדובר בצפייה בקבוצה מאורגנת בחצר הבית כמובן תוך "עידוד" והשמעת צהלות שמחה. האם לדעת הרב יש בצפייה במשחקים כגון אלו השפעה חינוכית על הילדים? במיוחד כשהילדים רואים את התלהבות המבוגרים במהלך ההכנה לקראת המשחק ובמהלך המשחק עצמו? אודה ואבוש, שכך הרגשתי את ההשפעה על ילדיי. נראה, שהילדים חשבו שזה הדבר החשוב ביותר בשבילי באותו זמן!
תשובה: אכן השאלה היא ההתייחסות ואיזה מקום היא תופסת. אין פסול בכך להיות חובב ספורט או לאהוד קבוצה מסומת שבמקרה הזה נותנת כבוד למדינת ישראל ומעלה את המורל הלאומי (בתנאי שלא מדובר בקבוצה שמשחקיה נערכים בשבת). אך במקרה שלך ללא קשר לראיה החינוכית שמזיקה בפני עצמה לילדים, שהרי ילדים קולטים בצורה לא נכונה את מקומו של המשחק. גם האדם עצמו לא צריך להשתולל ולאבד את הראש בזמן המשחק לפניו ואחריו. לנו יש סדר יום חשוב יותר, רוחני ונעלה יותר, ולכן אין מדברים על המשחק בשבת עד לאחר ההבדלה ואז אפשר לראות את המשחק בלי צעקות וקריאות שמחה, לקבל את הנצחון בסיפוק ולהמשיך הלאה. אין גם צורך לקרוא למחרת את אחוזי הקליעות בעיתון ומי מהשחקנים היה טוב יותר או פחות. ודאי שאין מקום לחגוג עד אור הבוקר וכדו'. כמובן שאין זו דוחה מצות עשיית חסד שהיא קבועה וצריך שהיא תתבצע לפחות ע"י אחרים. הרב רואי מרגלית.
שאלה: חלב נאקות: שמעתי שחלב נאקות מרפא מחלות מעיים מסויימות. האם מותר לחולה לשתותו?
תשובה: חלב נאקות יוצא מן הטמא ואסור מהתורה! על החולה שזו תרופתו היחידה לפנות למורה הוראה מובהק שידריך אותו כיצד לנהוג
שאלה: איך לזהות פירות ערלה?: היכן מתפרסמת רשימה עדכנית לפירות שיש בהן חשש עורלה?
תשובה: רשימה עדכנית של שכיחות פירות ערלה בשוק במינים השונים מתפרסמת ע"י המכון לחקר החקלאות עפ"י התורה ופורסמה בהליכות שדה 140. טל' 025371316. בברכת התורה והארץ, הרב יואל פרידמן.
שאלה: יריעת ספר תורה שנפסל - המשך: בהמשך לתשובתכם באתר בנושא "יריעת ספר תורה שנפסל" רציתי לשאול האם יש מקום להתיר כתיבת פיטום הקטורת על יריעה כזאת או שרק תפילין ומזוזות בלבד?
תשובה: למרות שגם פיטום הקטורת זה קדוש, אך מיריעה של ספר תורה שנפסלה אי אפשר להשתמש לשום דבר חוץ מכתיבת פסוקים של תורה ולכן יהיה מותר לכתוב עליה רק את הפרשיה של פיטום הקטורת מהתורה, אך את דברי הגמרא יהיה אסור לכתוב.
שאלה: פירוק בית כנסת: בחצר של בית עומד מבנה טרומי קטן (15-20 מ"ר) ששימש לפני שנים אחדות בית תפילה קטן. זה שנים שלא נעשה בו שימוש והוא עזוב ומוזנח. בהנחה שצריך לבצע את פירוק המבנה מתוך כבוד, האם מלבד איסוף של שאריות תשמישי קדושה והבאתם לקבורה יש מגבלות על הצורה שבה מפרקים את המבנה (בעבודת ידים ולא בהריסה ע"י טרקטור וכד )?
תשובה: עיין באו"ח סימן רנ"ב שם כתוב שלא לסתור שום ביכנ"ס. ועיין שם במשנב"ר שמביא מחלוקת בין המ"א לט"ז במקום שיש עוד ביכנ"ס קבוע בעיר. לכן עצתי לכם שתתיעצו עם רב המקום או ת"ח שגר בקרבתכם שיוכל לייעץ אם בכלל וכיצד הדבר מותר. עכ"פ במדה וזה מותר הדרך שתיארת נראית. הרב חיים כץ.
שאלה: סוכר חום שאינו כשר לפסח: השתמשתי בסוכר חום לפני פסח והכנסתי לתוכו כפית שלא כשרה לפסח, האם אחרי פסח מותר לי להשתמש בסוכר זה?
תשובה: בודאי שמותר. הרב חיים כץ.
שאלה: יין הבדלה לנשים - המשך: בהמשך לתשובת הרב בנושא "פטור נשים מחיוב הבדלה" (תשובות נוספות - הרב רואי מרגלית והרב יעקב אריאל). מה דינן לגבי אכילה לפני הבדלה? האם הן צריכות להמתין עד שתשמענה הבדלה ומה קורה כאשר אין מי שיבדיל עבורן? אם המבדיל שותה רביעית בעצמו, האם גם אז אין ראוי לאשה לשתות מהיין?
תשובה: במקרה שאין לאישה מי שיבדיל בשבילה, מעיקר הדין מותר לה לאכול ללא הבדלה, אך עדיף שהיא תבדיל לעצמה (ולא תברך על הנר) ואחר כך תאכל. נהגו שבהבדלה לא מחלקים את היין לשאר האנשים, אלא המבדיל שותה רביעית בעצמו (ובמקרה שהוא לא יכול רוצה, גבר אחר יכול לשתות עימו ולהשלים לרביעית יין). מהו סדר הברכות הראוי לאישה שמבדילה? עיין בתשובות הרב דב ליאור והרב יעקב אריאל. בעניין ברכת "בורא מיני בשמים": האם אפשר לברך על ריח שלא אוהבים? ריח של קפה ראוי לברכה? בירכתי על טבק - זה טוב? אפשר לברך על אפטר שייב? מותר לברך על הבושם של אישתי?
שאלה: יום העצמאות בחו"ל: האם בני חו"ל שאין להם את הבעיה של חילולי השבת שבגללה דחו את יום העצמאות בארץ ישראל צריכים לחגוג את היום במועדו או שהם נגררים אחרי בני ארץ ישראל?
תשובה: הם נגררים אחרי החלטות הרבנות הראשית לישראל וחוגגים כמו בני ארץ ישראל באותו יום. הרב רואי מרגלית.
שאלה: ניוון שרירים והנחת תפילין: אני חולה במחלת ניוון שרירים וסובל בבקרים מליחה. איני יכול להניח תפלין בזמן זה והליחה עלולה להימשך עד 3-4 שעות. לאחר מכן אין לי בעיה. מה עלי לעשות בנוגע להנחת תפילין?
תשובה: לכשתרגיש שאתה נקי תוכל להניח תפילין ותקרא ק"ש, כי לכתחילה יש לקרוא ק"ש עם תפילין, וכעיקרון אפשר להניח תפילין בכל שעה במשך היום. אבל אם אדם נמצא מחמת אונס במצב של אי נקיות, הוא פטור באותה שעה. אני תפלה שבקרוב מאוד תתחזק ותוכל להניח תפילין כמו כולם. הרב חיים כץ.
שאלה: כהן צריך להפריש תרומות ומעשרות?: כהן שיש לו עצי פרי ויבולי שדה, האם צריך להפריש תרומות ומעשרות? כיצד עושים זאת?
תשובה: יש להבחין בין ההפרשה לנתינה. לגבי ההפרשה אף כהן צריך להפריש כרגיל, דהיינו לשים בצד קצת יותר מאחוז, לומר את כל נוסח הפרשת תרומות ומעשרות ואח"כ להניח את הקצת יותר מאחוז לפח האשפה (בתוך שקית). לגבי הנתינה - הכהן פטור מנתינת המעשר הראשון (שמיועד ללוי), אך חייב בנתינת מעשר העני. הדרך הטובה והפשוטה לעשות זאת, היא לעשות מינוי בבית האוצר שליד מכון התורה והארץ, אך כאמור לכהן בלא מינוי למעשר ראשון, אלא רק למעשר עני וגם מעשר שני (יתחיל שוב עוד כמה חודשים). מס' טל: 086847325  פקס: 086847055  דוא"ל: mahon inter.net.il בברכת התורה והארץ, הרב יואל פרידמן.
שאלה: שיטת הרמב"ם בתכלת לאשכנזים: כמעט שנה אני לובש ציצית עם תכלת וקושר את הציציות לפי שיטת הרמב"ם, עם קשר אחד על יד הבגד, ושלוש עשרה חוליות. בשבוע שעבר מישהו הקשה עליי מן העובדה שאיני קושר חמישה קשרים. עיינתי בשולחן ערוך עם המשנה ברורה ומצאתי שלדעת המשנה ברורה אם אין קשר אחד לפחות, לא קיימתי מצוות ציצית כלל. האם חוליא לפי הרמב"ם נחשבת לקשר?
תשובה: המנהגים שאנו נוהגים לקשור חמישה קשרים ו-7, 8, 11, 13 חוליות לא מוזכר בתלמוד, אלא נהגו אותם לאחר שבטל התכלת. בתלמוד מוזכר לעשות עם התכלת 7 או 13 חוליות ולפי הרמב"ם את הכריכה הראשונה עושה בלבן, ואת הכריכה האחרונה בחוליה השביעית או השלוש עשרה, עושה גם בלבן (רמז לשבעה רקיעים, או לשבעה אוירים שבינהם.). אנו נוהגים כמו הרמב"ם שכאשר אדם משחיל את החוטים לנקב שבציצית (או טלית) הוא קושר את הקשר הראשון, ולאחר מכן עושים את כל החוליות. מהתורה מספיק קשר אחד, ובתכלת אנו עושים חוליות אחרות וכוונות אחרות (לא כמו בציצית לבנה), ולכן בתכלת כולם (גם אשכנזים) פוסקים כמו הרמב"ם.
שאלה: חימום בתנור בשבת בדיעבד: אם אני מתארח במקום בו מחממים אוכל חלבי בערב ובשרי בבוקר בתנור, האם האוכל הבשרי יהיה אסור בדיעבד? האם הדבר תלוי בניקיון התנור? אם הכניסו אוכל בשרי בבוקר לתנור, האם יש לאסור את המאכל בדיעבד בגלל איסור מיחזי כמבשל ואף בישול? האם יש משמעות לכך שהדבר נעשה מחוסר ידיעת ההלכה?
תשובה: מכיוון שמדובר בחימום בלבד ולא באפיה (של דבר לא אפוי), מותר (לכתחילה) לאכול את האוכל החלבי והבשרי ואין בזה איסור כלל. אך אם רוצים לחמם חלבי ובשרי אחד אחרי השני רצוף, עדיף, ממידת חסידות, שתשאיר את התנור דולק על חום גבוה למשך כמה דקות.
שאלה: ללמד בנות רווקות: מה המקור ההלכתי להיתר של גברים (גם נשואים) ללמד באופן קבוע רווקות - במסגרות כאולפנה וכדו. האם מדובר במצב לכתחילה או בדיעבד?
תשובה: ישנה הלכה המזהירה על איסור יחוד של גבר עם אישה, ולכן המשנה בסוף מסכת קידושין מזהירה שלא ילמד אדם ילדים קטנים כדי שלא יגיע למצב של ייחוד עם אימותיהם של הילדים. אך מצב זה השתנה, ובימנו כבר לא חוששים במוסדות הגדולים (אולפנות) לאיסור ייחוד, משום שאלו מוסדות ציבוריים הומי אדם.
שאלה: כיסוי ראש בבית: האם אישה נשואה יכולה להסתובב בבית ללא כיסוי ראש?
תשובה: מצד הדין יכולה אשה להסתובב בביתה ללא כסוי ראש כאשר אין אנשים זרים בבית. אך מצד הידור בצניעות נכון לכסות את השער גם בבית.
שאלה: מעמדם של בתי המשפט בישראל: ידוע לי כי יחס ההלכה אל חוקי הכנסת הוא כזה המעניק להם תוקף אם מכוח דינא דמלכותא דינא, משפט המלך, או סמכות הקהל לקיים תקנות. מאידך, יחס ההלכה אל ביהמ"ש של ישראל נטה דווקא לגישה השוללת את סמכותם לשפוט. ברור כי לחוק אין עמידה ללא פרשנותו, וזו מסורה בידיהם של ביהמ"ש. יוצא אם כן, שקיימת סתירה לכאורה בין שתי העמדות. אלא שקיימים רבנים המחזיקים בדעות אלו בו זמנית, ולכן ברור לי כי קיים יישוב לסתירה לכאורה. מה הגבול, ובעצם מהי הגדרת החוק בעיני אותם רבנים, כך שלא תיווצר סתירה? התשובה חשובה לי מאד כדתית וכמשפטנית העוסקת בתחום המשפט העברי.
תשובה: אין כאן סתירה. ההלכה שנותנת תוקף לחוקי המדינה דורשת שהשיפוט יהיה שיפוט הלכתי. לא כל חוק מדינה מוכר עפ"י ההלכה. חוק הסותר את ההלכה סתירה מהותית אינו בר תוקף. שיפוט הלכתי הוא דרישה עקרונית של התורה ואין למדינה סמכות לעוקרו. להמשך הדיון בנושא.
שאלה: הבדלה בביתו לאחר הבדלה בביהכנ"ס: במוצאי שבת עשיתי הבדלה בבית הכנסת. האם יש בעיה לברך שוב בבית לבני ביתי מאחר ואין מי שיוציא את בני ביתי בהבדלה חוץ ממני?
תשובה: כתב השו"ע בסימן רצ"ו סעיף ח': נשים חייבות בהבדלה כשם שחייבות בקידוש, ויש מי שחולק. רמ"א: על כן לא יבדילו לעצמן רק ישמעו הבדלה מן הנשים. ואם האנשים הבדילו כבר בביהכנ"ס הביא המשנה ברורה מחלוקת באחרונים. למג"א לא יבדילו לנשים שזה ספק ברכה לבטלה ושהנשים יבדילו לעצמן. ולברכי יוסף גם מי שהבדיל כבר יכול להבדיל לנשים. כף החיים: מידי פלוגתא לא יצאנו במילי דברכות ולכן נוהגים לא לצאת בהבדלה בביהכ"ס כדי אחר כך להוציא את הנשים. ואם אין מי שיוציא את הנשים. יברכו על אש ובשמים בשם ומלכות וברכת המבדיל בלא שם ומלכות. בן איש חי והגר"ע יוסף: ע"פ השו"ע והרמב"ם יש להורות בפשיטות שנשים חייבות בהבדלה וגם מי שיצא כבר יכול להוציאם ויכולות להבדיל לעצמן ומ"מ עדיף שישמעו מאנשים. וע"כ לא יכוונו האנשים לצאת ידי חובה בביהכ"נ. מהרי"ץ (חלק מהתימנים): נשים לא יבדילו לעצמן אלא ישמעו הבדלה מהאנשים שעדיין לא יצאו ידי חובה או יאמרו המבדיל בלא שו"מ ומותרות במלאכה. למסקנה: לכו"ע עדיף שלא יתכוונו לצאת ידי חובה בביהכנ"ס ואז יבדילו לנשים. הרב רואי מרגלית.
שאלה: החלות צריכות להיות בזמן הקידוש?: אנו נוהגים לשים על הפלטה לפני שבת חלה אחת לחימום, עושים קידוש ורק אחרי נטילת הידיים מביאים את החלה הזו לשולחן. האם יש מניעה לעשות כך או שצריך ששתי החלות תהיינה על השולחן (מכוסות) בעת עריכת הקידוש?
תשובה: אין קידוש אלא במקום סעודה, ולכן לכתחילה ראוי ששתי החלות יהיו על השולחן בעת הקידוש  ולכן ח תיקנו שבעת הקידוש, אדם צריך לכסות את החלות ולא אמרו רבותינו שצריך להוריד את החלות מעל השולחן. אך בדיעבד, אם אדם שכח לשים את החלות על השולחן, יצא ידי חובת "קידוש במקום סעודה".
שאלה: טלפון שצילצל בשבת: הטלפון שלי צילצל בשבת. כעת במוצ"ש אני רוצה לבדוק מי זה, האם מותר לי לעשות 42?
תשובה: אסור לחייג במוצ"ש 42, כדי שלא להנות ממלאכת שבת. להמשך הדיון בנושא.
שאלה: כשרות הצומח בחו"ל: לאחרונה, אני נאלץ לצורך פרנסתי לנסיעות רבות למזרח - להודו ולסין, התברר לי שבמקומות אלה ישנם אוכלוסיות לא קטנות, אשר לפי דתם, אסור להם לאכול שום דבר שהוא מהחי, אפילו לא דגים, אלא אך ורק מהצומח (גם פטריות לדעתם הוא "חי" ואינם טועמים מהם) בחנתי את התופעה, ע"י פיתוי כספי רב, רק כדי לשכנע את הבעלים, כביכול, לבשל עבורי בשר, אך דבר לא הועיל - הם באמת אינם מכניסים לפיהם, אלא רק המצומח ולהם מסעדות רבות ברחבי ארצותיהם. שאלתי: האם מותר לי, כיהודי, לאכול אצלם במסעדות שלהם, הם הבינו את מגבלותי הדתיות ואפילו הסכימו שבמנות המיועדות לי, אהיה שותף כל שהו בהכנתן, האם ניתן לסמוך על אמונתם? ואם כן, באיזו דרך ובאלו מגבלות מותר, אם בכלל, לאכול שם במסעדות אלה?
תשובה: ישנם כמה דברים שצריך לבדוק לפני שמותר לאכול במסעדה שמנוהלת על ידי גויים  הדבר הראשון: רכיבי המזון - שהם כשרים, ללא תולעים (במקרה של פירות וירקות), שלא בושלו בשמן שאינו כשר וכו'. הדבר השני: שהבישול יהיה כשר, מכיוון שבישול של גוי הינו אסור ליהודי, אלא אם כן, היהודי השתתף בבישול (שהדליק את האש למשל). הדבר השלישי: שהכלים שמשתמשים בהם במסעדה (כולל הכלים שמבשלים בהם) יהיו כשרים, ואם הם לא כשרים אז הם צריכים הגעלה. רק במקרה ששלושת התנאים האלה מולאו אפשר לאכול במסעדה זו. בתיאבון.
שאלה: כילאים וחנטה: א. האם הרחק כילאים מגפן מתחיל מהגזע או מסוף עליו (ואז יוצא שאסור לשתול תחת הגפן)? ב. בעבר בקשתי לוח לתאריכי חניטת עצים. ובקשתם מהמדריך החקלאי להכין כזה ע"פ התאריך הלועזי. האם ניתן לקבלו? ומדוע ע"פ תאריך לועזי?- הרי התאריך העברי הוא המדויק לעונות השנה.
תשובה: א. המרחק מהגפן נמדד מהגזע. אם זוהי גפן יחידית המרחק הוא 6 טפחים (50 ס"מ) מהגזע ואם כרם (5 גפנים) - המרחק הוא 4 אמות (2 מ'). ב. עם זאת אסור לזרוע ירקות תחת הזמורות של הגפן, גם אם הן במרחק מגזע הגפן, ראה רמב"ם הל' כלאיים פ"ו הי"א. ג. הלוח של זמני החנטה צריך להיות מסודר לפי תאריכים לועזיים, שכן החנטה של הפירות הן פוקציה של האקלים ועונות השנה של השמש, ועפ"י לוח השנה העברי כל שנה זה משתנה. ד. לצערי עדיין לא קבלתי את הלוח המבוקש. בברכת התורה והארץ, הרב יואל פרידמן.
שאלה: הכנת טחינה בשבת: האם מותר להכין טחינה בשבת? הרי בתחילה הבלילה יוצאת מוצקה ורק עם המשך העירבוב היא נעשית בלילה רכה.
תשובה: הכנת טחינה אינה כרוכה במלאכת ה"לישה", משום שב"לישה" אדם מכניס מעט נוזל לדבר גושי או גרגרים ועל ידי הנוזל האדם מגבש את החלקיקים לעיסה אחת, אך בטחינה זה הפוך משום שעל ידי הנוזל האדם מדלל את הטחינה.
שאלה: צליית דברים על מנגל: האם על מנגל שנצלה עליו כבד מותר לצלות דברים אחרים? האם יש חילוק בין צליית כבד לצליית דברים אחרים?
תשובה: לשיטת יהודי אשכנז, לכתחילה, אפשר לצלות בזה בשר בלבד אך לא דברים אחרים (כגון לחם וכדומה), אך בדיעבד אפשר לאכול אוכלים אחרים שנצלו שם. ולשיטת יהודי ספרד אפשר אף לכתחילה לצלות במנגל כל אוכלים שרוצים. להמשך הדיון בנושא.
שאלה: כיסוי ראש בין בני משפחה: האם אישה צריכה לכסות ראשה כשיש בביתה אורחים (הוריה וכד )? מה הדין כשהיא מתארחת אצל הוריה?
תשובה: בלא להיכנס לפרטי הדעות, כך מקובל להורות: כשיש אורחים אשה חייבת לכסות את ראשה. גם כשבני משפחתה מתארחים אצלה צריכה לכסות את ראשה, או כשהיא אצל הוריה. כשהיא בביתה עם בעלה וילדיה בלבד אינה חייבת לכסות את הראש.
שאלה: חשש גאווה בסעודת סיום: האם רצוי לקיים סעודת מצוה במניין בכל סיום, או שמא יש בכך גאוה של המסיים ועדיף להימנע מסיום בפומבי?
תשובה: טוב לקיים סעודה בסיום מסכת שהושקע בלימודה זמן ממושך. אבל אין בכך חובה. ככלל קיום סעודה אינו נחשב גאווה, אבל במקום שכך הדבר נראה, עדיף לערוך שמחה צנועה ופרטית כדי שלא להיכשל בגאווה או בלהראות כגאווה.
שאלה: המנעות מגילוח מול בית: עד היום התגלחתי כבימים ימימה, אולם, בתום ספירת העומר, גמלה בליבי החלטה לצאת מן הספק ולגדל זקן. החלטה זו נתקלה בסרוב עיקש של אישתי. טענותיה: 1. זה לא יפה. 2. זה לא נעים למגע. 3. זה לא מכובד. מה עלי לעשות?
תשובה: יש מעלה בגידול זקן לצאת מספיקות שיש בגילוח במכונה. וזהו היופי הישראלי כלשונו של הרב קוק. אני מציע שתשכנע את אשתך לנסות זמן מה את גידול הזקן אולי עד אחרי תשעה באב ולראות איך הזקן נראה ואם היא מתרגלת אליו ואם האשה לא תתרגל ותמשיך להתנגד אם זה פוגע ב הבית יש להתחשב בדעתה.
שאלה: לא ילבש ריח טוב.: האם בדיאודורנט ובאפטר-שייב בעלי ריח טוב יש משום לא ילבש?
תשובה: אם הבושם אינו מיוחד לנשים, אלא מתאים גם לגברים וגם לנשים (וברור שמותר אם הוא מתאים רק לגברים) - מותר לך להשתמש בו לכתחילה.
שאלה: נסיעה לאילת בתשעת הימים: מתוכננת נסיעה מטעם מקום העבודה לאילת בשבוע שלפני תשעה באב. האם יש איסור לנסוע לאילת בשבוע שלפני תשעה באב? אילו החמרות יש לנהוג, למנהג האשכנזים ולמנהג הספרדים?
תשובה: אין איסור לנסוע לאילת אפילו בתשעת הימים, אך ישנם איסורים ספצפיים שצריך להמנע מהם כגון: הליכה לים, שמיעת מוסיקה וכו'. - אם אתה יכול לקיים תנאים אלה בנסיעה זו, מותר לך לסוע.
שאלה: יש ערך ללימוד ללא עמל?: מהי המשמעות של עמל התורה? קראתי מאמר באתר שלימוד לבד ללא עמל לא נותן כלום האם בן אדם שבזמנו הפנוי יושב ולומד תורה נחשב שהוא עוסק ועומל בתורה? מתי לימוד לא נחשב לימוד תורה? האם יש סדר עדיפות בלימוד התורה לאדם בעל משפחה שיש לו זמן ללמוד רק בערב לאחר העבודה מראש
תשובה: כל למוד תורה אפילו אם אינו מבין את הדברים היטב הרי הוא למוד תורה ומקיים מצות תלמוד תורה. וככל שאדם משקיע יותר ועמל יותר המצוה יותר גדולה. ומי שקובע עיתים לתורה אחרי יום עבודה והוא מתאמץ ללמוד למרות הקושי להתרכז שכרו גדול לפום צערא אגרא. מי שיש לו זמן ללמוד רק בערב לאחר העבודה כדאי שיקדיש את עיקר הזמן ללמוד הלכה למעשה בשלחן ערוך ולאמונה ומדות והעיקר שילמד דברים שהוא נמשך ללמוד אותם כי אז יצליח בלימודו.
שאלה: לשון הרע על מנהלת מחלקה: אני עובד בחברת קייטרינג די גדולה וידועה. יש לנו המון עובדים, רובן נשים עולות מחבר העמים. אחראית המשמרת נוהגת בחוסר כבוד כלפי העובדים ה"ישראלים" שבנו, מקללת ברוסית וקובעת לאחרים מטלות קשות במקום שחברותיה יעשו אותן. אני ועוד כמה חברי מהעבודה תפסנו אותה לא פעם מרמה לקוחות והחלטנו להתלונן על ה"צוות" שלה ובמיוחד עליה. האם זה "לשון הרע" להעיד כנגדה על מנת שיפטרו אותה? הרי היא מוליכה שולל, ובעצמה לא מתפקדת כראוי כאחראית על העסק והעובדים בפרט.
תשובה: מותר ואף צריך להעביר מידע נחוץ להנהלה אולם יש להקפיד על כך שתימסרנה רק עובדות בדוקות וודאיות שהמוסר ראה במו עיניו. לא הערכות ולא הסברים אלא רק עובדות רלוונטיות לעבודתה.
שאלה: מי ראוי להיות שליח ציבור?: מהם התנאים הנדרשים לשליח ציבור ראוי?
תשובה: א. ידקדקו לבחור שליח ציבור הגון וגדול בתורה ובמעשים טובים כפי מה שאפשר למצוא, וראוי שיהיה בן שלושים שנה ויותר שאז כבר נכנע לבו. וגם כדאי שיהא נשוי ושיהיו לו ילדים, כיוון שאז הוא שופך לבו בתפילה ומתחנן מקירות ליבו. וטוב להעדיף שליח ציבור שהוא בן תורה, אף על פי שאינו נשוי בן שלושים וכדו'. וכל מי שמעמיד ש"ץ שאינו הגון הריהו כאילו גזל את הציבור ומונע ממנו דבר טוב שהיה ראוי להם. ומכל מקום כל ישראל כשרים הם. (רמ"א שם סע' א). ב. היודע בעצמו שאינו בקי בתפילות היטב, אין לו להכניס את עצמו להיות שליח ציבור בסליחות, אלא אם כן הציבור מפציר בו מאוד. ג. אדם שראוי להיות שליח ציבור ורואה שיש מחלוקת בגלל שהוא עולה להתפלל, לא יעלה להיות שליח ציבור אף על פי שיעלה במקומו אחר שאינו הגון (כה"ח שם ס"ק לח). ד. כשאדם באבלות תוך שלושים או י"ב חודש, מותר לו להיות שליח ציבור (עיין כה"ח שם ס"ק לג) ולדעת המשנ"ב (שם ס"ק ז) נהגו להתיר כן רק אם אין אחר ראוי כמותו. מתוך שיחה של הרב מרדכי אליהו שליט"א המתפרסמת באתר.
שאלה: נרות שבת לאישה רווקה: האם חובת ברכה על נרות שבת חלה על אשה רווקה?
תשובה: רווק ה הנסמך על שולחן הוריו פטור מהדלקת נרות שבת. החיוב מתחיל כאשר לא מתקיים אחד משני התנאים הבאים: א. אין מי שמדליק עליו. ב. כאשר יש לו חדר מיוחד במקום שמתארח. לכן בחור ה שגר ה בבית ההורים פטור ה מלהדליק (אמנם מנהג חב"ד שכל אשה ובת מדליקים נרות שבת). לגבי בחור ישיבה או בת באולפנה יש פוסקים שאומרים שצריך להדליק בחדרו (הגר"ע יוסף), ויש המתייחסים לכל המוסד כבית אחד וכמשפחה גדולה שמדליקים שתי נרות בלבד בחדר האוכל לכל התלמידים ות (פניני הלכה שבת). הרב רואי מרגלית. עוד בנושא זה מהרב זלמן ברוך מלמד.
שאלה: תפילת תשלומין למי שלא התפלל בכוונה: אני ילד קטן ולכל ילד יש את היצר הרע שלו. לפעמים כשיש תפילה אני אומר לעצמי "אין לי כוח להתפלל עכשיו". זה קורה לי במצבים מועטים במיוחד. האם מותר לי להתפלל את התפילה הבאה בתור התפילה הקודמת פעמיים (תשלומין) ואפילו שלא התפללתי את התפילה הקודמת בכוונה?
תשובה: רק אם שכחת להתפלל אתה יכול להשלים בתפילה הבאה. אם התפללת בלי כוונה אינך צריך להשלים.